Keskustelu:Muhammad Akbar Khan

message: Oisko tossa pesusasiat? J.K Nakkila (keskustelu) 5. joulukuuta 2023 kello 21.20 (EET)
replies: text: Tein muutamia pienehköjä muutoksia. Johdantoa muokkasin leipätekstin pohjalta, koska se ei mielestäni tiivistänyt artikkelia tarpeeksi kattavasti eikä selittänyt miksi riitautui isänsä kanssa. Poistin johdannosta varovaisuutta "tuli tunnetuksi esimerkiksi", koska leipätekstissä ei asiaa ilmaista noin varovaisesti. Lisäsin pari selvennyspyyntöä, koska en ymmärrä mikä on Barzakai ja lopusta puuttuu vuosiluku. Johdannosta poistin isän nimen toistoa, mutta lisäsin selvyyden vuoksi loppuun täsmennyksen että Dust Muhammad on artikkelin päähenkilön isä, koska loppupuolella olin itsekin asian unohtanut... "Kuoleman jälkeen" -osion muutin jälkimaineeksi, koska sitähän tuo taitaa olla. Brittikomentajan sukunimen luulen olleen virheellinen... Kannatan varauksellisesti lupaavaksi kuha noi selvennyspyynnöt selvennetään. --Suomalta (keskustelu) 12. joulukuuta 2023 kello 18.49 (EET)

text: Selvennykset korjattava, ja kaksi lähdettä on aika vähän. Vähintäänkin selvennykset korjattava. Ealdwulf (Talk) 19. tammikuuta 2024 kello 18.33 (EET)

text: @Suomalta @Ealdwulf Parantelin vähän uuden lähteen kanssa ja poistin selvennyspyynnöt. En tiedä kuinka perusteellisia käytetyt lähteet ovat, ja kuinka vanhoihin lähteisiin ne taas pohjaavat, mutta artikkelin tiedot eivät täsmää Jonathan Leen teoksen tietoihin nähden. Lee antaa kuitenkin aika yksityiskohtaisesti tietoa Akbar Khanin vaiheista ja häntä pidetään johtavana Afganistanin poliittisen historian tutkijana, joten rohkenin korjailla artikkelia Leen teoksen mukaan. --Ukas (keskustelu) 24. tammikuuta 2024 kello 20.16 (EET) edited
replies: text: :Lueskelin uudelleen läpi. Loppuun uusi selvennyspyyntö kohtaan, jonka merkitystä en kyennyt päättelemään. Johdantoa tulisi kanssa korjata, koska nyt se sisältää tuon leipätekstistä hävitetyn myrkytysjutun... Mitä tulee lähteistyskysymykseen Andrei Sergejeff on maisteri ja hänen teoksensa lienee enemmän populaarihistoriaa, joten valinta suosia Leetä vaikuttaa oikealta. --Suomalta (keskustelu) 25. tammikuuta 2024 kello 18.40 (EET)

text: :Kelpaa minun puolestani nyt lupaavaksi (toki tuo yksi kuusi selvennyspyyntö korjattava, jos on aiheellinen). Ealdwulf (Talk) 5. helmikuuta 2024 kello 19.28 (EET)
replies: text: ::Kieltä pitäisi muuttaa hieman neutraalimmaksi ja tosiaan tuo Suomaltan mainitsema ero johdannon ja leipätekstin välillä tulisi korjata. --Vnnen (keskustelu) 19. helmikuuta 2024 kello 20.15 (EET)

text: Englanninkielinen Wikipedia ilmoittaa syntymävuodeksi 1816, tästä artikkelista syntymävuosi puuttuu kokonaan. Onko syntymävuoteen liittyen epäselvyyksiä, vai miksi se puuttuu tästä artikkelista? Edes arviota ei esitetä. --Kärrmes (keskustelu) 3. maaliskuuta 2024 kello 20.38 (EET)

text: Artikkelissa käytettiin Akbar Khanin isän nimestä sekä muotoa Muhammad että Muhammed. Kumpi translitteraatio vastaa paštunkielistä lausumisasua paremmin? Syntymävuosi ei mielestäni ole kovin olennainen. Satoja vuosia sitten eläneiden henkilöiden kohdalla on pakko hyväksyä se, ettei tarkkaa tietoa useinkaan ole. Englanninkielinen Wikipedia kuvaa Elphinstonen retkikunnan kohtaloa sanalla massacre. Tästä puolesta voisi olla artikkelissa enemmän, nyt korostuu Akbar Khanin rooli taitavana poliitikkona ja sotasankarina. Miihkali (K • M) 27. maaliskuuta 2024 kello 19.43 (EET)
replies: text: :Ihmettelen, miksi syntymävuosi on englanninkielisessä Wikipediassa sitten pystytty esittämään tarkasti. Ja miksi täällä ei ole esitetty edes epätarkkaa arviota ajankohdasta. --Kärrmes (keskustelu) 28. maaliskuuta 2024 kello 07.34 (EET)
replies: text: ::Englanninkielisessä Wikipediassa on merkitty Akbar Khanin varhaislapsuutta käsittelevän luvun lähteeksi Encyclopædia Iranica, mutta ainakaan lähteeksi merkityssä artikkelissa ei ole mainittu Akbar Khanin synnyinvuotta, vaikka tämä tieto onkin lisätty englanninkielisen Wikipedian artikkeliin. Synnyinvuotta ei löydy myöskään johdantokappaleen lähdeviitteistä. Noin yleisemmällä tasolla olen toisinaan törmännyt ilmiöön, jossa englanninkielisessä Wikipediassa on kauan sitten eläneelle henkilölle annettu tarkka synnyinvuosi, mutta aikalaislähteistä tai tutkimuskirjallisuudesta ilmeneekin sitten aivan toinen ajankohta. Toki myös tutkimuskirjallisuudessa voi olla virheitä. Miihkali (K • M) 28. maaliskuuta 2024 kello 09.19 (EET)
Suljetaan yli neljä kuukautta vanha ja pitkään paikallaan jumittanut arviointi. --Kärrmes (keskustelu) 14. huhtikuuta 2024 kello 21.32 (EEST)
</div>
thread_title: Laatuarviointi